JAVNA NABAVKA 02-37/11-2017-JP29

PITANJA I ODGOVORI :

**Pitanje 1**.Zašto tehnička specifikacija u zahtevu nije raspisana na srpskom jeziku  - nazivi komponenti su napisani delom na srpskom, delom na engleskom jeziku : network kontroler, memory slots, upgrade, form factor, iLO Management....

Napominjem da svaka od tih komponenti ima odgovarajući naziv na srpskom jeziku.

**Odgovor 1**.U pitanju su komponente koje se ne proizvode u Srbiji, te je sa ovim nazivima olakšana nabavka istih kod stranih proizvođača (da ne dođe do nesporazuma i sl.).

**Pitanje 2. Stavka 2. Operativni sistem**

U koloni „Naziv“ stoji „ za 15 korisnika „  - ne postoji server sa nazivom „za 15 korisnika“

Da li ste mislili na Foundation verziju koja je za 15 korisnika? Dok u polju „Opis“ tražite Standard verziju servera koja je mnogo skuplja?

**Odgovor 2.** Traži se Standard verzija za minimum 15 korisnika.

**Pitanje 3**. Pošto ste u radovima naveli da želite prebacivanje fizičkih u virtualne servere, niste naveli koji broj virtualizacija treba server da podrži (razlika u ceni može biti i do 3500€)

**Odgovor 3**. Kapacitet hosta za virtualizaciju je definisan sa brojem procesora, memorijom, veličinom i tipom diskova.

**Pitanje 4. Stavka 4. UPS**

Naveli ste da vam je potreban UPS „kao postojeći“ te vas molim za P/N uređaja, jer postoje razlike u serijama

**Odgovor 4.** Postojeći UPS je HPE J2R04A

**Pitanje 5. Stavka 11. Radovi**

Konverzija  - koji broj fizičkih servera planirate da prebacite u virtualne?

**Odgovor 5.** Treba prebaciti 5 servera.

**Pitanje 6**. Koji broj domen kontrolera imate, da li treba da budu integrisani u postojeći aktivni direktorijum ili treba da se postavlja novi?

**Odgovor 6**. Imamo jedan domen kontroler koji se unapređuje na novu verziju.

**Pitanje 7**. Koju antivirus konzolu posedujete?

**Odgovor 7**. F-Serurity

**Pitanje 8**. Zbog čega u ovoj javnoj nabavci dopunjujete server iz javne nabavke broj **02-37/11-2017-ЈНМВ12/5-1** (koja je zaključena 18.7.2017 – pre nepuna 3 meseca od ovog raspisa),.sa novim diskovima, memorijom i procesorom?

Navedeno otvara pitanje da li je navedena nabavka dobro procenjena, da li je isporučena oprema koja je tražena u tenderu.

**Odgovor 8**. Zbog dodatnih zahteva i uštede (ekonomski je isplativije pojačati postojeći server nego kupovati novi), a da li je isporučena oprema koja je tražena u tenderu može da proveri svaka nadležna institucija.